craciuncg/RoMedQA_v2 huggingface dataset:
Referitor la metabolism este adevărat că:
1. catabolismul - descompunerea materiei organice, cu producere de energie
2. anabolismul - sinteza de materie organică, necesită energie
3. catabolismul - descompunerea materiei organice, necesită energie
4. anabolismul - sinteza de materie organică, cu producere de energie
5. niciun răspuns corect
Răspuns corect: 12
Care dintre următoarele afirmații sunt false:
1. vezica urinară prezintă un sfincter extern care este alcătuit din mușchi neted, controlat voluntar
2. nefronii juxtamedulari sunt importanți în mecanismul contracurent
3. în lipsa ADH, reabsorbția facultativă nu se produce și se elimină un volum de 20-25 L de urină diluată în 24 de ore
4. cantitatea de Mg2+ eliminată în 24 h în urina finală este de 1-2 g
5. niciun răspuns corect
Răspuns corect: 14
Referitor la simțul gustului este adevărat că:
1. impulsurile nervoase gustative trec prin bulb și talamus după care ajung în lobul parietal
2. gustul amar stimulează partea posterioară a limbii
3. gustul acru stimulează porțiunile postero-laterale ale limbii
4. receptorii pentru umami sunt localizați îndeosebi la vârful limbii
5. niciun răspuns corect
Răspuns corect: 12
Sunteți chemați la camera de gardă să examinați un pacient care a fost recuperat după ce a rămas blocat 10 zile în mină. Constatați că este slab, are o respirație cu miros de acetonă, dar valoarea glicemiei (nivelul glucozei în sânge) este normală. Cum se pot explica aceste fenomene?
1. cetoacidoza este reponsabilă de mirosul de acetonă al respirației pacientului
2. glucoza este obținută în acest caz prin gluconeogeneză
3. când nivelul glicemiei este scăzut se formează glicogen prin glicogenogeneză
4. în situații de înfometare apare aminoacidoza
5. niciun răspuns corect
Răspuns corect: 12
Sunt osicule:
1. incus
2. cochlea
3. ampula
4. stapes
5. niciun răspuns corect
Răspuns corect: 14
Selectați afirmațiile corecte privind circulația venoasă:
1. se realizează de la o presiune de 10 mmHg la o presiune de 0 mmHg în atriul drept
2. este ajutată de aspirația toracică, mai ales în expirație
3. este favorizată de masajul pulsatil efectuat de artere asupra venelor din același pachet vascular
4. asigură întoarcerea sângelui la inimă, factorul principal fiind activitatea pompei cardiace
5. este favorizată de gravitație în venele situate deasupra atriului drept
Răspuns corect: 1345
Testiculul:
1. are funcție endocrină, secreția hormonilor androgeni la nivelul tubilor seminiferi contorți
2. este un organ pereche și are anexat epididimul, care face parte din conductele seminale
3. are funcție de formare a celulelor sexuale (spermatozoizii), funcție care se desfășoară la nivelul prostatei
4. are rol în secreția testosteronului la nivelul celulelor interstițiale
5. are rol în secreția testosteronului la nivelul celulelor interstițiale și este sub controlul aldosteronului
Răspuns corect: 24
Alegeți asocierea corectă arteră-mușchi vascularizat:
1. artera poplitee - mușchiul adductor lung
2. artera femurală - mușchiul semitendinos
3. artera tibială anterioară - mușchii ce produc extensia labei piciorului
4. artera axilară - mușchii pectorali
5. niciun răspuns corect
Răspuns corect: 24
Contracțiile peristaltice sunt prezente la nivelul:
1. stomacului
2. ureterului
3. esofagului
4. diafragmului
5. niciun răspuns corect
Răspuns corect: 123
Referitor la plămâni este adevărat că:
1. fiecare lob pulmonar este deservit de către o bronhiolă
2. expansiunea plămânilor crește doar volumul din alveole
3. pleura viscerală pătrunde în fisurile dintre lobi
4. cele mai mici bronhiole sunt cele respiratorii
5. niciun răspuns corect
Răspuns corect: 34
Care dintre următoarele structuri participă la formarea spermei:
1. glandele bulbouretrale
2. veziculele seminale
3. prostata
4. tubul seminifer
5. niciun răspuns corect
Răspuns corect: 1234
În zona corticală ovariană se găsesc:
1. foliculi primari
2. foliculi secundari
3. artera ovariană
4. foliculi terțiari de Graaf
5. niciun răspuns corect
Răspuns corect: 124
Despre tubii seminiferi nu este adevărat că:
1. celulele sustentaculare au rol de susținere
2. celulele interstițiale produc hormoni sexuali
3. țesutul lor conjunctiv este format din celule germinale și celule sustentaculare
4. se unesc pentru a forma un plex, numit plexul seminifer
5. niciun răspuns corect
Răspuns corect: 34
Traversează membrana celulei epiteliale intestinale ajungând în mediul intracelular sau extracelular:
1. peptidazele
2. apa
3. electroliții
4. lipazele
5. niciun răspuns corect
Răspuns corect: 23
Selectați afirmațiile greșite privind motoneuronii ɣ (gama):
1. asigură inervația poțiunii periferice, necontractile, a fusului neuromuscular
2. participă la realizarea inervației somatomotorii a mușchiului striat
3. realizează sinapse cu dendritele neuronilor din ganglionii spinali
4. sunt localizați la nivelul coarnelor anterioare ale măduvei spinării
5. monitorizează tensiunea produsă în tendoane, prevenind contracția excesivă a mușchiului
Răspuns corect: 135
Alegeți succesiunea corectă a evenimentelor pe parcursul potențialului de acțiune:
1. deschiderea canalelor de K+ - pomparea sodiului în exteriorul neuronului
2. deschiderea canalelor de Na+ - deschiderea canalelor de K+
3. pomparea sodiului în exteriorul neuronului - neuronul este refractar
4. scăderea concentrației intracelulare de Na+ - deschiderea canalelor de K+
5. niciun răspuns corect
Răspuns corect: 12
Originea corticală a fasciculului corticospinal se află în:
1. aria motorie suplimentară
2. aria motorie secundară
3. nucleii bazali
4. substanța neagră
5. aria premotorie
Răspuns corect: 125
La ora de biologie realizați următorul experiment: pe un preparat de mușchi gastrocnemian (mușchiul gambei) de broască cu nervul corespunzător, stimulați electric nervul și constatați că mușchiul se contractă. Care sunt mecanismele implicate în fenomenul explicat?
1. apare creșterea concentrației ionilor de Ca2+ în fibrele musculare
2. stimulul electric depolarizează nervul și produce un potențial de acțiune, valoarea potențialului de membrană crescând până la aproximativ -70 mV
3. transmiterea impulsului între nerv și mușchi se face prin sinapsa neuromusculară
4. potențialul de repaus înainte de simulare este de +70 mV
5. niciun răspuns corect
Răspuns corect: 13
Selectați funcția corectă a următoarelor structuri limfatice:
1. nodulii limfatici monitorizează compoziția sângelui care ajunge la ei prin vasele aferente
2. plăcile lui Peyer reprezintă aglomerări de țesut limfoid din pereții intestinului subțire
3. timusul controlează, prin timozine, dezvoltarea și maturarea limfocitelor T
4. splina reciclează fierul și intervine în răspunsul imun
5. vasele limfatice transportă limfa colectată din spațiile intercelulare spre sistemul cardiovascular
Răspuns corect: 345
Stabiliți asocierea corectă dintre tipul celulelor din epiderm și localizarea acestora:
1. celule Merkel - stratul cornos
2. celule dendritice - stratul granulos
3. melanocite - stratul bazal
4. cheratinocite - stratul spinos
5. niciun răspuns corect
Răspuns corect: 34
Sistemul limfatic:
1. pe traiectul vaselor limfatice nu există valve
2. limfa se supune forței gravitaționale
3. ia parte la funcția de nutriție a celulelor
4. are în componența sa și organe specifice
5. niciun răspuns corect
Răspuns corect: 34
Bronșita:
1. este cauzată de spasmul mușchilor netezi
2. se poate asocia cu creșterea numărului de neutrofile
3. este inflamația arborelui bronșic
4. se caracterizează prin episoade periodice de wheezing
5. niciun răspuns corect
Răspuns corect: 23
Sinapsa neuroefectoare vegetativă se realizează de către fibre:
1. care pot elibera noradrenalina
2. cu originea în ganglioni juxtaviscerali și intramurali
3. cu originea în jumătatea anterioară a coarnelor laterale ale măduvei spinării
4. care pot elibera acetilcolina
5. ale nervilor cranieni III, VII, IX, X
Răspuns corect: 124
Referitor la activitatea sinaptică sunt corecte următoarele afirmații:
1. legarea neurotransmițătorului de receptorii de pe suprafața membranei postsinaptice poate genera un potențial de acțiune
2. eliberarea neurotransmițătorului din vezicule, la nivelul membranei presinaptice, este determinată de pătrunderea calciului în butonul terminal prin canale de calciu voltaj-dependente
3. în cazul plăcii motorii, după ce se leagă de receptor, neurotransmițătorul este descompus de o enzimă
4. în neuronul postsinaptic apar potențiale postsinaptice inhibitorii prin acțiunea glicinei produse de encefal
5. veziculele cu neurotransmițător traversează fanta sinaptică
Răspuns corect: 123
Prin travaliul metabolic al nefrocitului se reabsorb:
1. unele vitamine
2. HCO3-
3. fosfați
4. polipeptide
5. niciun răspuns corect
Răspuns corect: 1234
În care dintre modalitățile următoare poate fi exprimată valoarea metabolismului bazal?
1. exprimare procentuală în funcție de sex
2. în funcție de suprafața corporală
3. în funcție de greutate
4. exprimare procentuală în funcție de talie
5. niciun răspuns corect
Răspuns corect: 23
Coagularea:
1. cuprinde și o cale comună în care trombina funcționează ca o enzimă
2. apare numai în cazul leziunilor foarte mici suferite de vasele de sânge
3. se poate realiza pe cale intrinsecă prin intervenția unor factori din afara fluxului sanguin
4. necesită participarea unor proteine din plasmă, dar și a ionilor de calciu
5. implică transformarea unei proteine produse de ficat, fibrinogenul, în fibrină
Răspuns corect: 145
Indicați structurile în jurul cărora se găsește rețeaua capilară peritubulară renală:
1. tubul contort distal
2. tubii colectori corticali
3. tubul contort proximal
4. ansa Henle
5. niciun răspuns corect
Răspuns corect: 1234
Un pacient se prezintă la camera de gardă cu respirație îngreunată, urticarie și crampe abdominale. Pacientul își amintește că în urmă cu câteva ore a fost înțepat de o albină. Următoarele afirmații sunt adevărate:
1. în urma fixării IgD pe mastocite se eliberează histamină și alte substanțe fiziologic active
2. toți anticorpii formați din 4 lanțuri de aminoacizi vor fi crescuți
3. la microscopie vor fi prezente multe granulocite cu nucleu bilobat
4. contractura musculaturii netede din pereții bronhiolelor determină respirația îngreunată
5. niciun răspuns corect
Răspuns corect: 34
Indicați receptorii specifici pentru sensibilitatea termică:
1. terminații nervoase libere
2. corpusculii Krause
3. corpusculii Ruffini
4. corpusculii Meissner
5. niciun răspuns corect
Răspuns corect: 123
Caracteristicile osmozei sunt:
1. necesită prezența unei membrane semipermeabile
2. este inhibată de acțiunea aldosteronului
3. este un transport pasiv
4. nu necesită prezența unor proteine transportoare membranare
5. niciun răspuns corect
Răspuns corect: 134
Selectați enunțurile corecte:
1. progesteronul determină modificări la nivelul miometrului în vederea fixării oului
2. în timpul sarcinii, la nivelul mucoasei uterine se produc modificări vasculare urmate de necroză și hemoragie
3. în faza a doua a ciclului ovarian, secreția corpului galben este stimulată de LH și prolactină
4. creșterea și maturarea foliculului sunt stimulate de LTH, care stimulează și secreția de estrogen și progesteron
5. după ovulație, foliculul ovarian stimulat de LH se transformă în corp galben
Răspuns corect: 35
Lipaza se află în:
1. sucul pancreatic
2. sucul intestinal
3. bilă
4. stomac
5. niciun răspuns corect
Răspuns corect: 124
Alegeți afirmațiile corecte:
1. corticala suprarenalelor secretă catecolamine cu efect vasoconstrictor
2. medulara suprarenalelor secretă catecolamine cu efect hipertensiv
3. adrenalina accelerează glicogenoliza
4. boala Addison apare în urma hiposecreției de catecolamine
5. niciun răspuns corect
Răspuns corect: 23
Piramida renală:
1. este mărginită de coloanele renale
2. aparține corticalei renale
3. la periferie este delimitată de capsula renală
4. vârful ei se deschide în calicele mic
5. niciun răspuns corect
Răspuns corect: 14
Artera iliacă internă are ramuri viscerale pentru următoarele structuri:
1. uter
2. partea superioară a rectului
3. vezica urinară
4. prostată
5. niciun răspuns corect
Răspuns corect: 134
La o persoană cu greutatea de 75 kg sunt adevărate afirmațiile:
1. proteinele totale din corp reprezintă aproximativ 37,5 kg
2. mușchii scheletici cântăresc aproximativ 30 kg
3. proteinele totale din plasmă au o valoare de 6-8,5 g/dl
4. volumul plasmatic este de 6 l
5. niciun răspuns corect
Răspuns corect: 23
În hemostază intervin următoarele substanțe:
1. fosfolipide
2. vitamine
3. substanțe minerale
4. proteine plasmatice
5. niciun răspuns corect
Răspuns corect: 1234
Referitor la trompa uterină este adevărat că:
1. protejează și hrănește fătul
2. transportă zigotul aflat în diferite faze de dezvoltare spre uter
3. produce hormoni sexuali feminini
4. poate fi observată de-a lungul marginii superioare a ligamentului larg
5. niciun răspuns corect
Răspuns corect: 24
Imunitatea organismului implică:
1. limfocite T, produse în organele limfoide centrale: ganglioni limfatici și splină
2. mecanisme celulare și umorale
3. mecanisme precum fagocitoza realizată de macrofage
4. mecanisme specifice umorale, prin imunoglobuline produse de limfocitele T
5. niciun răspuns corect
Răspuns corect: 23
Referitor la perioada de relaxare a mușchiului scheletic este adevărat că:
1. filamentele de actină glisează spre interior
2. apare când nu mai există impulsuri nervoase care să îl stimuleze
3. calciul este pompat înapoi în cisternele terminale
4. troponina acoperă din nou locurile de cuplare a miozinei de pe actină
5. niciun răspuns corect
Răspuns corect: 23
Selectați afirmațiile corecte referitoare la vena portă:
1. aparține circulației mici
2. transportă la ficat sânge încărcat cu substanțe nutritive rezultate în urma absorbției intestinale
3. se formează prin unirea venelor mezenterică superioară, mezenterică inferioară și splenică
4. transportă la ficat sânge încărcat cu oxigen
5. aparține circuitului enterohepatic
Răspuns corect: 235
Care dintre afirmațiile privind nervii cranieni sunt adevărate?
1. pot coordona reacții motorii somatice și vegetative din zona capului, toracelui și abdomenului, dar nu și din cea a pelvisului
2. senzoriali, pot avea originea și în nucleii vestibulari bulbari și cohleari pontini
3. motori, au originea reală în nucleii motori somatici și vegetativi ai trunchiului cerebral
4. pot conține în ganglionul de pe traiectul lor protoneuronul unor căi de conducere senzitive sau senzoriale
5. senzitivi, au originea reală în nucleii senzitivi ai trunchiului cerebral
Răspuns corect: 134
Despre adrenalină putem afirma:
1. are efecte predominant metabolice și energetice
2. asupra glicogenului are același efect ca și glucagonul
3. este o catecolamină
4. dilată vasele din viscerele abdominale
5. niciun răspuns corect
Răspuns corect: 123
Referitor la sistemul reproducător feminin este adevărat că:
1. uterul este susținut de ligamentul larg
2. fornix-ul este un mic reces la locul de deschidere al colului uterin în vagin
3. clitorisul nu este conținut în vestibulul vaginal
4. glandele mamare sunt glande de tip tubular
5. niciun răspuns corect
Răspuns corect: 12
Transportul transmembranar celular poate fi bidirecțional pentru:
1. acizi grași
2. Na+
3. oxigen
4. glucoză
5. niciun răspuns corect
Răspuns corect: 1234
La un bărbat de 32 de ani datorită unui cancer gastric se îndepărtează chirurgical întregul stomac. În acest caz:
1. poate să scadă capacitatea de transport de oxigen a sângelui
2. va apărea siclemie
3. nu se mai poate converti pepsinogenul în pepsină
4. în organism nu se mai produce secretină
5. niciun răspuns corect
Răspuns corect: 13
Alegeți afirmațiile corecte referitoare la nervii cranieni:
1. toate fibrele lor senzoriale ajung la nivelul unor celule epiteliale
2. pot avea originea în cornul anterior al măduvei cervicale
3. au dispoziție metamerică
4. pot avea originea reală la nivelul sistemului nervos periferic
5. niciun răspuns corect
Răspuns corect: 24
Apariția potențialelor postsinaptice inhibitorii (PPSI) poate fi cauzată de:
1. glicină
2. noradrenalină
3. acidul gama-aminobutiric
4. serotonină
5. niciun răspuns corect
Răspuns corect: 13
Alegeți răspunsul/răspunsurile corect/corecte din cele de mai jos:
1. planul transversal împarte corpul într-o parte anterioară și una posterioară
2. canalul rahidian adăpostește măduva spinării
3. organele retroperitoneale sunt acoperite de peritoneu doar pe fața anterioară
4. foița parietală a peritoneului acoperă complet unele organe abdominale
5. niciun răspuns corect
Răspuns corect: 23
Care dintre următoarele afirmații sunt false:
1. sistola ventriculară produce închiderea valvelor sigmoide de la baza aortei și trunchiului arterei pulmonare
2. glucagonul și tiroxina cresc forța de contracție miocardică
3. rețeaua Purkinje este localizată în septul interventricular și provine din ramificarea fasciculului His
4. centrii de automatism cardiac sunt formați din fibre miocardice care inițiază și conduc potențialul de acțiune
5. presiunea arterială variază invers proporțional cu volemia și are o valoare mai mare în sistolă decât în diastolă
Răspuns corect: 135
Despre CO2 este adevărat că:
1. egalarea presiunilor sale parțiale, alveolară și sangvină, se face în 0,25 secunde
2. se transportă în plasmă în procent de 90%, sub formă de hemoglobină redusă
3. presiunea sa parțială în sângele venos este cu 5-6 mmHg mai mică față de sângele arterial
4. presiunea sa parțială în sângele din capilarele pulmonare este de 46 mmHg
5. niciun răspuns corect
Răspuns corect: 14
Deglutiția:
1. în timp ce aceasta are loc, glota este închisă
2. etapa voluntară este controlată de sistemul nervos autonom
3. în prima etapă se formează bolul alimentar
4. are loc doar sub control involuntar
5. niciun răspuns corect
Răspuns corect: 13
Următoarele afirmații sunt adevărate:
1. glanda mamară este o glandă anexă a aparatului genital feminin
2. mușchii extensori ai antebrațului sunt situați la nivelul feței posterioare a acestuia
3. hormonul somatotrop și insulina sunt singurii hormoni care stimulează creșterea organismului
4. plămânii au o capacitate pulmonară totală de 4000 mL
5. elementele figurate ale sângelui sunt: hematiile, leucocitele, trombocitele
Răspuns corect: 125
Selectați afirmațiile corecte cu privire la organitele comune tuturor celulelor:
1. ribozomii joacă rol direct în sinteza glucozei
2. miofibrilele sunt elemente contractile din sarcoplasma fibrelor musculare
3. dictiozomii intervin în excreția unor substanțe celulare
4. fosforilarea oxidativă are loc în mitocondrii
5. niciun răspuns corect
Răspuns corect: 34
În desfășurarea ciclului cardiac următoarele enunțuri sunt false:
1. sistola atrială este concomitentă cu sistola ventriculară
2. diastola generală începe odată cu diastola ventriculară
3. sistola atrială se desfășoară concomitent cu diastola generală
4. sistola ventriculară se desfășoară concomitent cu o parte a diastolei atriale
5. diastola atrială se desfășoară independent de diastola generală
Răspuns corect: 135
Vena apendiculară se găsește în:
1. hipogastru
2. cadranul drept inferior
3. regiunea iliacă dreaptă
4. subdiviziunea abdominală
5. niciun răspuns corect
Răspuns corect: 23
Selectați informațiile adevărate:
1. anticorpii sunt proteine plasmatice cu rol ȋn imunitate
2. factorul Rh este un antigen prezent la 85 % din populație
3. volemia contribuie la menținerea presiunii arteriale
4. fibrinogenul este o proteină prezentă ȋn plasmă
5. trombina intervine ȋn hemostaza primară
Răspuns corect: 1234
Referitor la echilibrul acido-bazic este adevărat că:
1. creșterea pH-ului în sângele arterial peste 7,45 se numește acidoză
2. atunci când alcaloza are cauză respiratorie se numește alcaloză respiratorie
3. acidoza apărută la un pacient cu diabet dezechilibrat este acidoză metabolică
4. scăderea pH-ului în sângele arterial sub 7,35 se numește alcaloză
5. niciun răspuns corect
Răspuns corect: 23
Următoarele afirmații sunt false:
1. corpul galben secretă estrogen și progesteron
2. corpul alb secretă estrogen și progesteron
3. corpul alb provine din corpul galben fecundat
4. secreția corpului galben este stimulată de FSH
5. foliculul matur se transformă în corp galben după ovulație
Răspuns corect: 234
Referitor la modificarea volumului sanguin este adevărat că:
1. scade datorită eliberării ADH-ului
2. scăderea activează osmoreceptorii hipotalamici
3. creșterea duce la eliberarea de renină
4. scăderea activează baroreceptorii sistemului cardiovascular
5. niciun răspuns corect
Răspuns corect: 24
Alegeți afirmațiile adevărate despre mușchiul croitor:
1. este învelit de endomisium
2. este situat posterior de mușchiul cvadriceps femural
3. se prinde pe osul coxal
4. prezintă elasticitate
5. niciun răspuns corect
Răspuns corect: 34
Arcul reflex vegetativ:
1. are calea eferentă identică cu cea a arcului reflex somatic
2. are corpul neuronului preganglionar situat în substanța cenușie medulară sau cerebrală
3. pentru sistemul nervos simpatic are centrii nervoși situați în măduva sacrală S2 - S4
4. are ca mediator chimic, între fibra pre- și postganglionară acetilcolina
5. poate avea originea neuronului viscero-aferent în ganglionul spinal
Răspuns corect: 245
Căile nervoase prin care impulsul nervos este transmis la scoarța cerebrală pot fi:
1. directe cu sinapse puține și conducere rapidă
2. indirecte cu conducere lentă
3. directe cu multe sinapse
4. directe pe calea sistemului reticulat activator ascendent
5. niciun răspuns corect
Răspuns corect: 12
Despre ductele și organele anexe ale sistemului reproducător masculin sunt corecte afirmațiile:
1. glandele bulbouretrale, prin secreția lor, participă la activarea spermatozoizilor și la neutralizarea acidității vaginale
2. vezicula seminală este drenată de ducte ce fuzionează cu ductul epididimar
3. prostata, străbătută de ureter, contribuie la neutralizarea acidității naturale din vagin
4. testiculele sunt localizate într-o structură sacciformă, anterior de anus
5. epididimul primește spermatozoizi imobili din canalele eferente care provin din rețeaua testiculară
Răspuns corect: 15
Mușchii irisului prezintă următoarele caracteristici:
1. produc mioză prin contracția fibrelor circulare, ca răspuns la stimularea nucleului accesor al oculomotorului
2. conțin fibre musculare cu dispoziție radiară ce se contractă la lumină puternică
3. sunt formați din fibre musculare netede de tip multiunitar
4. conțin fibre circulare ce se relaxează la întuneric
5. sunt formați și din fibre circulare, ce se contractă sub influența acetilcolinei
Răspuns corect: 1345
Arahnoida:
1. are rol în reabsorbția lichidului cefalorahidian
2. este stratul intern meningean
3. conține țesut conjunctiv fibros rezistent
4. este un strat subțire cu aspect de rețea
5. niciun răspuns corect
Răspuns corect: 14
Referitor la o persoană care are grupa de sânge B / Rh pozitiv se poate spune că:
1. prezintă pe eritrocite antigenul A
2. poate primi sânge, în caz de urgență, de la o persoană cu grupa A / Rh pozitiv
3. prezintă pe eritrocite antigenul Rh
4. are în ser anticorpi anti-Rh
5. are în ser anticorpi anti-A
Răspuns corect: 35
Ligamentul larg:
1. prezintă pe fața anterioară ovarele
2. conține fornixul vaginal
3. se fixează pe planșeul cavității pelvine
4. încrucișează ureterul
5. niciun răspuns corect
Răspuns corect: 34
Se fixează de coloana vertebrală mușchiul/mușchii:
1. pectoral mic
2. transvers abdominal
3. deltoid
4. fesier mare
5. niciun răspuns corect
Răspuns corect: 24
Mioglobina:
1. se găsește din abundență în fibrele musculare roșii
2. permite mușchiului roșu să reziste la oboseală
3. se găsește în cantitate mare în fibrele musculare albe
4. reprezintă un depozit de glucoză
5. niciun răspuns corect
Răspuns corect: 12
Reprezintă o asemănare/asemănări între IgG și IgA:
1. pot traversa bariera feto-placentară, ajungând în circulația fetală
2. ambele sunt prezente în ser
3. sunt molecule proteice produse și secretate de plasmocite, alcătuite în total din 4 lanțuri de aminoacizi
4. porțiunea variabilă a celor două lanțuri (ușor, greu) din structura imunoglobulinei reprezintă locul de atașare a antigenului
5. niciun răspuns corect
Răspuns corect: 24